Moneymore

Moneymore (irsk: Muine Mór)«Muine Mór / Moneymore», Placenames Database of Ireland er en landsby og bydistrikt ved innsjøen Lough Neagh i grevskapet Londonderry i Nord-Irland. Det engelske bynavnet har ingenting med penger (money) å gjøre, men er en korrupsjon av irsk navnet Muine Mór, som betyr «stort krattet» eller «stor høyde». Det ligger innenfor distriktet Mid-Ulster, og i folketellingen i 2011 hadde den en befolkning på 1897 innbyggere.«Moneymore», City Population

Det er et eksempel på en by i Mid-Ulster bygget av Drapers' Company fra City of London under bosetningen i Ulster hvor skotske og engelske nybgyyere ble importert på bekostning av den opprinnelige irske befolkningen. Selskapet grunnla samtidig Draperstown, som ligger i nærheten. Den mest framtredende bygningen er Springhill, bygget i det 1600-tallet for familien Lenox-Conyngham. Huset ligger egentlig i landsbyen Ballydrum, som nærmest har vokst sammen med Moneymore. Den eies nå av National Trust.

 Geografi 
Moneymore ligger i et dalføre (glen). Elven Ballymully renner gjennom den sørlige delen av landsbyen. Elvens opphav kommer fra en stor høyde på fjellet Slieve Gallion, 528 moh,«Slieve Gallion», Mountain Views en del av fjellkjeden Sperrinfjellene. Slieve Gallion har et radiotårn på toppen. Landsbyen ligger omtrent 56,3 km fra havet i nord.

 Historie 
Det var et viktig slag i nærheten av Moneymore kalt slaget ved Móin Daire Lothair i år 563 mellom den nordlige Uí Néill og den irske stammen Cruithin hvor førstnevnte gikk sirende ut av. Dette slaget er registrert i Ulster-annalene og ville ha vært en stor begivenhet på den tiden.«Year U563», Annals of Ulster

Under konflikten i Nord-Irland i tidsrommet 1968–1998, lokalt omtalt som «The Troubles», ble syv mennesker ble drept i eller i nærheten av Moneymore grunnet utbrudd av vold knyttet til konflikten, seks av dem av Den provisoriske IRA og en av Ulster Defence Association, lojalistisk paramilitær organisasjon. Alle unntatt to ble drept i adskilte aksjoner.Ken Wharton (19. mai 2015): Northern Ireland: An Agony Continued: The British Army and the Troubles 1980–83. ISBN 9781911096801; s. 158.

 Referanser 

 Eksterne lenker 


Kategori:Byer i Londonderry